РЕПУБЛИКА СРБИЈА

НАРОДНА СКУПШТИНА

Одбор за oбразовање, науку,

технолошки развој и информатичко друштво

14 Број: 06-2/114-22

12. септембар 2022. године

Б е о г р а д

З А П И С Н И К

ПРВЕ СЕДНИЦЕ ОДБОРА ЗА OБРАЗОВАЊЕ, НАУКУ,

ТЕХНОЛОШКИ РАЗВОЈ И ИНФОРМАТИЧКО ДРУШТВО

ОДРЖАНЕ 12. СЕПТЕМБРА 2022. ГОДИНЕ

 Седница је почела у 12,20 часова.

 У складу са чланом 25. став 2. Пословника Народне скупштине, седници је, до избора председника Одбора, председавао народни посланик Стојан Раденовић, најстарији присутни члан Одбора.

Седници су, поред председавајућег, присуствовали чланови Одбора: Марко Атлагић, Живан Бајић, Жика Бујуклић, Дејана Васић, Војислав Вујић, Наташа Ивановић, Бранимир Јованчићевић, Татјана Медвед, Драгана Миљанић, Ратко Николић, Владимир Обрадовић и Јахја Фехратовић.

Седници су присуствовали и заменици чланова Одбора:.Владимир Ђукић, Ксенија Марковић, Биљана Ђорђеввић и Горица Гајић.

Седници је присуствовао Бошко Обрадовић, народни посланик који није члан Одбора.

 За ову седницу одређен је следећи

**Д н е в н о м р е д у**

 **1. Избор председника Одбора;**

 **2. Избор заменика председника Одбора.**

 Прва тачка дневног реда: **Избор председника Одбора**.

Председавајући је замолио све присутне чланове да дају свој предлог за председника Одбора.

Живан Бајић је, у складу са постигнутим међустраначким договором, предложио да председник Одбора буде проф. др Марко Атлагић, изразивши наду да ће заједно с осталим члановима Одбора, савесно и одговорно, и у најбољем интересу грађана, обављати ову функцију.

 Пошто више није било предлога, председавајући Стојан Раденовић ставио је на гласање предлог да се за предедника Одбора за образовање, науку, технолошки развој и информатичко друштво изабере народни посланик проф. др Марко Атлагић.

 **Одбор је подизањем руку, већином гласова** (13 гласова – ЗА, 3 гласа – ПРОТИВ, 1 – НИЈЕ ГЛАСАО)**, изабрао проф. др Марка Атлагића за председника Одбора.**

 Предедник Одбора се, пре преласка на Другу тачку дневног реда, захвалио члановима Одбора на указаном поверењу и истакао да ће радити у складу са Уставом и законима, као и Пословником Народне скупштине, те да ће настојати да се све одлуке Одбора доносе заједнички, уз општи консензус.

 Друга тачка дневног реда- **Избор заменика предедника Одбора.**

 Предедавајући проф. др Марко Атлагић је, у складу са постигнутим међустраначким договором, предложио да се за заменика предедника Одбора изабере проф. др Јахја Фехратовић.

 Пошто више није било предлога, председавајући проф. др Марко Атлагић ставио је на гласање предлог да се за заменика предедника Одбора за образовање, науку, технолошки развој и информатичко друштво изабере народни посланик проф. др Јахја Фехратовић.

 **Одбор је подизањем руку, већином гласова** (13 гласова - ЗА, 4 гласа - уздржанa)**, изабрао проф. др Јахју Фехратовића за заменика председника Одбора за образовање, науку, технолошки развој и информатичко друштво.**

 Седница је завршена у 12,35 часова.

 СЕКРЕТАР ПРЕДСЕДНИК

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

 Дејан Јевтовић проф. др Марко Атлагић